pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ สัมภาษณ์สื่อมวลชน สรุปประเด็นการหารือแบบ four eyes กับ ปธน. มาครง รับฟังข้อมูลจากนักวิชาการ EDF และ หารือกับผู้จัด Formula 1
วันอังคารที่ 12 มีนาคม 2567
12/03/2567
นายกฯ สัมภาษณ์สื่อมวลชน สรุปประเด็นการหารือแบบ four eyes กับ ปธน. มาครง รับฟังข้อมูลจากนักวิชาการ EDF และ หารือกับผู้จัด Formula 1
นายกฯ สัมภาษณ์สื่อมวลชน สรุปประเด็นการหารือแบบ four eyes กับ ปธน. มาครง รับฟังข้อมูลจากนักวิชาการ EDF และ หารือกับผู้จัด Formula 1
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์สื่อมวลชนสรุปภารกิจ ดังนี้
นายกฯ กล่าวว่า ประธานาธิบดีมาครง ยินดีให้ความร่วมมือ และสนับสนุนไทย ในการยกเว้นการตรวจลงตรา VISA FREE สําหรับประเทศใน Schengen โดยจะเริ่มพิจารณาได้หลังการเลือกตั้งสมาชิกสภาสหภาพยุโรป ซึ่งจะเสร็จสิ้นประมาณเดือนมิถุนายน และหวังว่าไม่เกินปลายปีน่าจะเสร็จสิ้น ซึ่งนายกฯ ได้ย้ํากับ ปธน.มาครงว่าจะเป็นประโยชน์สําหรับทั้งสองประเทศเนื่องจากจะเพิ่มโอกาสการเดินทางของนักท่องเที่ยว และนักธุรกิจ และถือเป็นการแลกเปลี่ยนระหว่างประชาชนกับประชาชนได้เป็นอย่างดี
การหารือถึงการเร่งรัดการทํา FTA ไทย-EU ซึ่งน่าจะสําเร็จเสร็จสิ้นภายในหนึ่งปีครึ่ง รวมทั้งมีการพูดคุยเกี่ยวกับความร่วมมือทางการทหารซึ่งจะมีการพูดคุยในรายละเอียดต่อไป
นอกจากนี้ยังมีเรื่องที่น่ายินดีคือในเดือนพฤษภาคม 2567 จะนําคณะนักธุรกิจไทยมาฝรั่งเศส และในเดือนกันยายนคณะธุรกิจฝรั่งเศสจะเดินทางเยือน ประเทศไทย รวมถึงประธานาธิบดีฝรั่งเศสจะไปเยือนไทยปีหน้าด้วย
โดยนายกฯ ได้เล่าถึงบรรยากาศในการหารือที่เป็นไปอย่างสบายๆ เป็นกันเอง และนายกรัฐมนตรียังได้ใช้โอกาสนี้อธิบายถึงสถานการณ์ในเมียนมา การดําเนินการต่างๆ โดยได้ย้ําว่าไทยเป็นกลาง และเป็นพื้นที่ปลอดภัยให้ทุกฝ่ายมาพูดคุยกันของทุกฝ่าย
จากนั้นนายกรัฐมนตรีพบผู้บริหาร EDF ซึ่งเปรียบเสมือนการไฟฟ้าฝ่ายผลิตในยุโรป เป็นผู้ส่งพลังงานให้ปลายประเทศในยุโรป รวมทั้งอังกฤษ ซึ่งได้รับฟังในประเด็นที่เกี่ยวข้องกับพลังงานไฟฟ้านิวเคลียร์ซึ่งนายกฯ เน้นย้ําว่ามีความละเอียดอ่อน แม้ว่าในหลายประเทศได้มีการพัฒนาในด้านนี้ซึ่งถือว่าพลังงานที่มีความเสถียรสูง ราคาต่ําซึ่ง อย่างไรก็ดี นายกฯ เน้นย้ําว่า ในการดําเนินการต้องเป็นไปอย่างโปร่งใส ตรวจสอบได้ สามารถแสดงความคิดเห็นได้อย่างตรงไปตรงมา โดยทางบริษัทฯ ได้ให้คําแนะนําเกี่ยวกับขั้นตอนกระบวนการทางกฎหมาย โดยพร้อมเป็นที่ปรึกษาและช่วยพัฒนา ซึ่งนายกฯ ย้ําว่าในการเดินหน้าเกี่ยวกับพลังงานนิวเคลียร์ต้องให้ความรู้แก่ประชาชนอย่างละเอียด ตอนนี้ยังถือเป็นช่วงเริ่มต้นของการศึกษา ขอให้มั่นใจว่ารัฐบาลต้องสอบถามประชาชน ดําเนินการอย่างโปร่งใส
จากนั้นได้พบปะกับผู้บริหาร F1 ซึ่งให้ความสนใจประเทศไทยพร้อมนัดหมายพูดคุยกับนายกรัฐมนตรีถึงรายละเอียดความเป็นไปได้ ของสถานที่ ในการจัด street race ซึ่งนายกฯ มั่นใจว่าหากมีการจัดแข่งขันขึ้นจะมีนักท่องเที่ยวจํานวนมากเดินทางมายังประเทศไทยโดยกล่าวว่าการจัดการแข่งขันเร็วที่สุดน่าจะเกิดขึ้นในปี 2027 ซึ่งไทยพร้อมเสนอตัว รวมทั้ง ไทยจะเปิดตัวโครงการใหญ่เร็วๆ นี้ เรื่องความปลอดภัยในการใช้ถนน (Road Safety) ซึ่งทํางานร่วมกับองค์การสหประชาชาติ
รัฐบาลไทย-ข่าวทำเนียบรัฐบาล-กรมสรรพากรออกมาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token)
วันอังคารที่ 12 มีนาคม 2567
12/03/2567
กรมสรรพากรออกมาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token)
ครม.อนุมัติมาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token) เพื่อให้ประเทศไทยมีความสามารถในการแข่งขันด้านการเป็นศูนย์กลางการระดมทุนเพิ่มขึ้น
คณะรัฐมนตรีอนุมัติมาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token) เพื่อให้ประเทศไทยมีความสามารถในการแข่งขันด้านการเป็นศูนย์กลางการระดมทุนเพิ่มขึ้น โดยสํานักงาน ก.ล.ต. ได้คาดการณ์ว่า ในปี 2567 จะมีการระดมทุนด้วย Investment Token ถึง 18,500 ล้านบาท
ดร.กุลยา ตันติเตมิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของโทเคนดิจิทัลเพื่อการลงทุน (Investment Token) ซึ่งจะเป็นอีกหนึ่งเครื่องมือสําหรับการระดมทุนของผู้ประกอบธุรกิจในประเทศ จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการระดมทุนด้วยโทเคนดิจิทัล เพื่อการลงทุน (Investment Token)) ต่อคณะรัฐมนตรี โดยกําหนดให้ผู้มีเงินได้ซึ่งได้รับเงินส่วนแบ่งของกําไรหรือผลประโยชน์อื่นใดในลักษณะเดียวกันที่ได้จากการถือหรือครอบครองโทเคนดิจิทัลเพื่อการลงทุน (Investment Token) ตามมาตรา 40(4)(ซ) แห่งประมวลรัษฎากร และผู้จ่ายเงินได้ได้หักภาษี ณ ที่จ่ายไว้แล้วตามมาตรา 50(2) แห่งประมวลรัษฎากรในอัตราร้อยละ 15 สามารถเลือกไม่นําเงินส่วนแบ่งของกําไรหรือผลประโยชน์อื่นใดนั้นมารวมคํานวณภาษีเงินได้บุคคลธรรมดา เฉพาะกรณีไม่ขอรับเงินภาษีที่ถูกหักไว้คืนหรือไม่ขอเครดิตภาษีที่ถูกหักไว้ ไม่ว่าทั้งหมดหรือบางส่วน ทั้งนี้ สําหรับเงินส่วนแบ่งของกําไรหรือผลประโยชน์อื่นใดที่ได้รับตั้งแต่วันที่ 1 มกราคม 2567 เป็นต้นไป”
อธิบดีกรมสรรพากร กล่าวเพิ่มเติมว่า “มาตรการนี้จะทําให้ประเทศไทยมีความสามารถในการแข่งขันด้านการเป็นศูนย์กลางการระดมทุนเพิ่มขึ้น และทําให้ผู้ประกอบธุรกิจในประเทศไทยมีทางเลือก ในการระดมทุนด้วย Investment Token เพิ่มเติมจากการระดมทุนด้วยเครื่องมือดั้งเดิม อันจะส่งผลดีต่อการระดมทุน การลงทุน และการจ้างงานในประเทศ รวมทั้งการขยายตัวของเศรษฐกิจของประเทศ โดยสํานักงาน ก.ล.ต. ได้คาดการณ์ว่า ในปี 2567 จะมีการระดมทุนด้วย Investment Token ถึง 18,500 ล้านบาท ซึ่งเงินที่ได้จากการระดมทุนดังกล่าวจะเป็นเงินลงทุนในระบบเศรษฐกิจของประเทศต่อไป”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-บสย. ผนึก ม.ธุรกิจบัณฑิตย์ พัฒนาหลักสูตร สร้างบุคลากรมืออาชีพด้านการเงิน
วันอังคารที่ 12 มีนาคม 2567
12/03/2567
บสย. ผนึก ม.ธุรกิจบัณฑิตย์ พัฒนาหลักสูตร สร้างบุคลากรมืออาชีพด้านการเงิน
บสย. - มธบ. ร่วมลงนามบันทึกข้อตกลงความร่วมมือโครงการ “มธบ. สร้างธุรกิจ สร้างมืออาชีพ” พัฒนาหลักสูตรการเรียนการสอน เสริมแกร่งองค์ความรู้บุคลากรมืออาชีพทางเงิน ณ ห้องประชุมสัจจา1 มหาวิทยาลัยธุรกิจบัณฑิตย์
บรรษัทประกันสินเชื่ออุตสาหกรรมขนาดย่อม (บสย.) ผนึก มหาวิทยาลัยธุรกิจบัณฑิตย์ (มธบ.) พัฒนาหลักสูตรการเรียนการสอน เสริมแกร่งองค์ความรู้บุคลากรมืออาชีพทางเงิน ร่วมลงนามบันทึกข้อตกลงความร่วมมือโครงการ “มธบ. สร้างธุรกิจ สร้างมืออาชีพ” โดยนายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และ ดร.ดาริกา ลัทธพิพัฒน์ อธิการบดี มหาวิทยาลัยธุรกิจบัณฑิตย์ (มธบ.) ร่วมลงนามบันทึกข้อตกลงความร่วมมือ ณ ห้องประชุมสัจจา1 มหาวิทยาลัยธุรกิจบัณฑิตย์
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กล่าวว่า ความร่วมมือครั้งนี้ บสย. จะช่วยสนับสนุนการจัดทําหลักสูตรด้านการเงิน ให้กับ คณาจารย์ นักศึกษา และบุคลากรของมหาวิทยาลัย ประกอบด้วย การวางแผนธุรกิจการเข้าระบบบัญชีที่ถูกต้อง การบริหารจัดการด้านการเงิน การจัดทําระบบบัญชี การคิดต้นทุนธุรกิจ ธุรกิจเริ่มต้น การบริหารความเสี่ยงทางการเงิน เพื่อลดปัญหาภาระหนี้ และองค์ความรู้ ที่จําเป็นต่อการดําเนินธุรกิจ การเรียนรู้การเป็นผู้ประกอบการจริง โดยทีมที่ปรึกษาทางการเงิน SMEs (บสย. F.A. Center) ร่วมเป็นพี่เลี้ยงเติมความรู้ พร้อมถ่ายทอดประสบการณ์ธุรกิจ เพื่อลดช่องว่างการเข้าถึงข้อมูลของสถาบันการเงินตามหลักการ Credit Mediator และเพื่อเป็นศูนย์บ่มเพาะ SMEs รายใหม่ สําหรับการเริ่มต้นธุรกิจที่ดี
ดร.ดาริกา ลัทธพิพัฒน์ อธิการบดี มหาวิทยาลัยธุรกิจบัณฑิตย์ (มธบ.) กล่าวว่า เป้าหมายสําคัญภายใต้ความร่วมมือครั้งนี้ เพื่อยกระดับพัฒนาหลักสูตรสร้างองค์ความรู้พื้นฐานทางการเงิน เตรียมพร้อมนักศึกษาก้าวสู่การเป็นผู้ประกอบการ SMEs ในอนาคต การสร้างระบบพี่เลี้ยงทางธุรกิจ (Mentor) แก่กลุ่มคณาจารย์ นักศึกษา และเจ้าหน้าที่มหาวิทยาลัย ยกระดับมหาวิทยาลัยสู่ศูนย์กลางการแลกเปลี่ยน แบ่งปันข้อมูล ความรู้ และประสบการณ์ธุรกิจ การบ่มเพาะ SMEs สู่ผู้ประกอบการรายใหม่ ให้มีพัฒนาการในการเริ่มต้นทําธุรกิจที่ดี
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับ รองโฆษกประจำสำนักนายกรัฐมนตรี ในโอกาสเข้าเยี่ยมคารวะและหารือข้อราชการร่วมกัน
วันจันทร์ที่ 11 มีนาคม 2567
11/03/2567
รมว.ยุติธรรม ให้การต้อนรับ รองโฆษกประจําสํานักนายกรัฐมนตรี ในโอกาสเข้าเยี่ยมคารวะและหารือข้อราชการร่วมกัน
รมว.ยุติธรรม ให้การต้อนรับ รองโฆษกประจําสํานักนายกรัฐมนตรี ในโอกาสเข้าเยี่ยมคารวะและหารือข้อราชการร่วมกัน
ในวันจันทร์ที่ ๑๑ มีนาคม ๒๕๖๗ เวลา ๑๑.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ให้การต้อนรับ นางสาวเกณิกา อุ่นจิตร์ รองโฆษกประจําสํานักนายกรัฐมนตรี ในโอกาสเข้าเยี่ยมคารวะและหารือข้อราชการในประเด็นการสื่อสารและการสร้างความเข้าใจที่ดีกับสังคมของกระทรวงยุติธรรม โดยมี นางอุษา จั่นพลอย บุญเปี่ยม ผู้ช่วยปลัดกระทรวงยุติธรรม และผู้ที่เกี่ยวข้อง เข้าร่วมฯ ณ ห้องรับรองกระทรวงยุติธรรม ชั้น ๑๑ อาคารกระทรวงยุติธรรม
รัฐบาลไทย-ข่าวทำเนียบรัฐบาล-'พิมพ์ภัทรา' มอบนโยบาย SME D Bank หนุน SME ไทย ‘เติมทุนคู่พัฒนา’ เคลื่อนเศรษฐกิจเติบโตอย่างยั่งยืน
วันอังคารที่ 12 มีนาคม 2567
12/03/2567
'พิมพ์ภัทรา' มอบนโยบาย SME D Bank หนุน SME ไทย ‘เติมทุนคู่พัฒนา’ เคลื่อนเศรษฐกิจเติบโตอย่างยั่งยืน
'พิมพ์ภัทรา' มอบนโยบาย SME D Bank หนุน SME ไทย ‘เติมทุนคู่พัฒนา’ เคลื่อนเศรษฐกิจเติบโตอย่างยั่งยืน
วันนี้ (11 มีนาคม 2567) นางสาวพิมพ์ภัทรา วิชัยกุล รัฐมนตรีว่าการกระทรวงอุตสากรรม พร้อมด้วย นายเอกภัทร วังสุวรรณ รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เข้าตรวจเยี่ยมและมอบนโยบายให้กับธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย คณะกรรมการฯ คณะผู้บริหาร และพนักงาน SME D Bank ให้การต้อนรับ ณ ห้องประชุมแก้ววิเชียร ชั้น 11 SME D Bank
รมว.อุตสาหกรรม กล่าวภายหลังการตรวจเยี่ยมและมอบนโยบาย ว่า วันนี้ได้มารับฟังการปฏิบัติงานของ SME D Bank ที่กําลังจะออกผลิตภัณฑ์สินเชื่ออีกหลายชนิด ซึ่งได้สั่งการให้คํานึงถึงการเปลี่ยนแปลงของโลก อาทิ เการปล่อยคาร์บอน นอกจากนี้ยังหารือการขยายวงเงินสินเชื่อให้ผู้ประกอบการขนาดกลางจาก 50 ล้านบาท เป็น 100 ล้านบาท ทั้งนี้ SME D Bank เดินหน้าส่งเสริมและสนับสนุนผู้ประกอบการ SME กลุ่มเป้าหมายอย่างทั่วถึง โดยให้บริการด้านสินเชื่อควบคู่กับการพัฒนาผู้ประกอบการ พร้อมเชื่อมโยงและใช้ประโยชน์จากเครือข่ายพันธมิตรภายในและภายนอกของกระทรวงอุตสาหกรรม
นอกจากนี้ รัฐมนตรีฯ พิมพ์ภัทรา แนะให้ SME D Bank นําแนวทาง “รื้อ-ลด-ปลด-สร้าง” มายกระดับขั้นตอนการทํางาน สิ่งที่เป็นอุปสรรคในการดําเนินธุรกิจของ SME พร้อมกับสร้างสิ่งใหม่ ๆ เพื่อสนับสนุน SME เช่น การพัฒนาศูนย์ One Stop Service สําหรับให้บริการกลุ่มเป้าหมายได้อย่างมีประสิทธิภาพ การนําเทคโนโลยีดิจิทัลมาใช้ในทุกกระบวนการ และมุ่งสู่การเป็น Digital Banking โดยสมบูรณ์ นอกจากนี้จะต้องใช้ประโยชน์จากข้อมูล Data Warehouse และระบบ Core Banking System (CBS) ที่ธนาคารพัฒนาขึ้น เพื่อนําไปวิเคราะห์ วิจัย และประมวลผลให้ได้ข้อมูลเชิงลึก (SME Insight) สําหรับกําหนดเป็นนโยบายสนับสนุน SME ต่อไป
นอกจากนั้น SME D Bank ในฐานะสถาบันการเงินของรัฐ จะต้องวางภาพลักษณ์องค์กรเป็น professional Banking มีวัฒนธรรมการทํางานที่โปร่งใส เป็นธรรม และเป็นมืออาชีพ ซึ่งตนมั่นใจในศักยภาพของ SME D Bank และยินดีที่จะสนับสนุนการดําเนินงานในทุกมิติ เพื่อให้ SME D Bank เป็นกลไกสําคัญในการขับเคลื่อนนโยบายรัฐบาล สามารถช่วยเหลือและเพิ่มศักยภาพแก่ SME ไทย ที่จะสร้างประโยชน์ ก่อให้เกิดการจ้างงาน สร้างอาชีพ ประชาชนมีรายได้ คุณภาพชีวิตดีขึ้น ส่งต่อประโยชน์ไปยังทุกภาคส่วน ทั้งเศรษฐกิจ สังคม และสิ่งแวดล้อม ทําให้ประเทศไทยเติบโตอย่างเข้มแข็งและยั่งยืน
รัฐบาลไทย-ข่าวทำเนียบรัฐบาล-สธ.เผยไฟไหม้ตลาดสี่มุมเมืองมีผู้ป่วยสำลักควัน เสียชีวิต 1 ราย
วันอังคารที่ 12 มีนาคม 2567
สธ.เผยไฟไหม้ตลาดสี่มุมเมืองมีผู้ป่วยสําลักควัน เสียชีวิต 1 ราย
ปลัดกระทรวงสาธารณสุข เผย เหตุไฟไหม้ตลาดสี่มุมเมือง จ.ปทุมธานี มีผู้ป่วยหมดสติจากการสําลักควันต้องส่งโรงพยาบาล 2 ราย เป็นผู้ชาย 1 ราย เด็กหญิง 1 ราย ล่าสุดผู้ป่วยเด็กเสียชีวิตแล้ว โรงพยาบาลปทุมธานีเตรียมส่งทีมเยียวยาสุขภาพจิตลงดูแลครอบครัว
วันนี้ (12 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุไฟไหม้ที่ตลาดสี่มุมเมือง ต.คูคต อ.ลําลูกกา จ.ปทุมธานี ว่า ได้รับรายงานจากนายแพทย์สาธารณสุขจังหวัดปทุมธานีว่า เหตุไฟไหม้ตลาดสี่มุมเมืองเกิดขึ้นเมื่อช่วงเวลา 14.50 น. ขณะนี้สามารถควบคุมเพลิงให้สงบได้แล้ว เบื้องต้นจากการตรวจสอบพื้นที่ไม่พบผู้ติดค้างในสถานที่เกิดเหตุ แต่มีผู้ป่วยหมดสติจากการสําลักควัน 2 ราย เป็นเพศชายอายุประมาณ 30 ปี นําส่งรักษาที่โรงพยาบาลปทุมธานี และเด็กหญิงอายุประมาณ 6-7 ปี นําส่งรักษาโรงพยาบาลกรุงสยามเซนต์คาร์ลอส
ล่าสุด ได้รับรายงานว่าผู้ป่วยเด็กหญิงได้เสียชีวิตแล้ว ส่วนผู้ป่วยชายซึ่งเป็นน้าของเด็ก แพทย์ช่วย CPRจนกลับมามีสัญญานชีพแล้ว แต่ยังต้องดูอาการอย่างใกล้ชิด ทั้งนี้ โรงพยาบาลปทุมธานีได้เตรียมทีมเยียวยาจิตใจลงพื้นที่ให้การดูแลครอบครัวแล้ว
**************************************** 12 มีนาคม 2567
รัฐบาลไทย-ข่าวทำเนียบรัฐบาล-​ปลัดฯ ณัฐพล ติดตามความคืบหน้ามาตรการกำกับโรงงาน ลดปล่อยมลพิษฝุ่น PM 2.5 ห่วงมีผลกระทบต่อประชาชน
วันอังคารที่ 12 มีนาคม 2567
12/03/2567
​ปลัดฯ ณัฐพล ติดตามความคืบหน้ามาตรการกํากับโรงงาน ลดปล่อยมลพิษฝุ่น PM 2.5 ห่วงมีผลกระทบต่อประชาชน
​ปลัดฯ ณัฐพล ติดตามความคืบหน้ามาตรการกํากับโรงงาน ลดปล่อยมลพิษฝุ่น PM 2.5 ห่วงมีผลกระทบต่อประชาชน
วันที่ 7 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมการกํากับตามมาตรการแก้ไขปัญหาฝุ่น PM 2.5 เพื่อกํากับ ติดตาม ตามมาตรการแก้ไขปัญหาฝุ่น PM 2.5 ที่เกี่ยวข้องกับกระทรวงอุตสาหกรรม โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายเอกนิติ รมยานนท์ นายวีระกิตติ์ รันทกิจธนวิชญ์ นายศุภกิจ บุญศิริ ผู้ตรวจราชการกระทรวงอุตสาหกรรม และสํานักงานอุตสาหกรรมจังหวัด (สอจ.) ทั้ง 76 จังหวัด รวมทั้งเจ้าหน้าที่ที่เกี่ยวข้อง ได้แก่ กองยุทธศาสตร์และแผนงาน ศูนย์เทคโนโลยีสารสนเทศและการสื่อสาร กองตรวจราชการ สํานักงานปลัดกระทรวงอุตสาหกรรม เข้าร่วมด้วย ณ ห้องประชุมชุณหวัณ ชั้น 3 อาคารสํานักงานปลัดกระทรวงอุตสาหกรรม และผ่านทางระบบ Zoom Meeting
ปลัดฯ ณัฐพล ได้มอบหมายให้กรมโรงงานอุตสาหกรรมและ สอจ.ทั่วประเทศ รวบรวมข้อมูลเพื่อรายงานเข้ามาในระบบ I-industry หากมีโรงงานเข้าข่ายเฝ้าระวังการปล่อยมลพิษสู่ชุมชนหรือส่งผลกระทบต่อสิ่งแวดล้อม จะได้แก้ไขปัญหาได้ทันท่วงที เพื่อลดข้อขัดแย้งและขจัดปัญหาข้อร้องเรียนของชุมชนและสังคม และขอความร่วมมือให้ สอจ. ทุกจังหวัด ดําเนินการกํากับ ติดตาม และแจ้งเตือนผู้ประกอบการโรงงานอุตสาหกรรม ในการแก้ไขปัญหาฝุ่น PM 2.5 ตามมาตรการ 3 ด้านที่เกี่ยวข้อง คือ 1) ฝุ่นจากไอเสียรถยนต์ 2) ฝุ่นจากโรงงานอุตสาหกรรม และ 3) ฝุ่นจากอุตสาหกรรมการเกษตร (อ้อย) รวมถึง กําชับให้ สอจ.ทุกจังหวัด ให้ความร่วมมือในการป้องกันแก้ไขปัญหาฝุ่น PM 2.5 ภายในหน่วยงาน และรายงานการตรวจกํากับโรงงานผ่าน Application I-Auditor เพื่อจะให้ทราบถึงความคืบหน้าและปัญหาอุปสรรคในการดําเนินงานได้อย่างรวดเร็ว
รัฐบาลไทย-ข่าวทำเนียบรัฐบาล-นายกฯ รับฟังแนวทางจากผู้เชี่ยวชาญเพื่อศึกษาความเป็นไปได้ ด้านพลังงานสะอาด และหารือ ผู้บริหารบริษัท Formula One Group
วันอังคารที่ 12 มีนาคม 2567
นายกฯ รับฟังแนวทางจากผู้เชี่ยวชาญเพื่อศึกษาความเป็นไปได้ ด้านพลังงานสะอาด และหารือ ผู้บริหารบริษัท Formula One Group
นายกฯ รับฟังแนวทางจากผู้เชี่ยวชาญเพื่อศึกษาความเป็นไปได้ ด้านพลังงานสะอาด และหารือ ผู้บริหารบริษัท Formula One Group
วันนี้ (11 มีนาคม 2567) เวลา 15.50 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินทางไปยัง สํานักงานใหญ่ Electricite de France (EDF) รับฟังการบรรยายสรุป และหารือกับหน่วยงานด้านพลังงานสะอาดของฝรั่งเศส
นายกรัฐมนตรีได้รับฟัง แนวทางจากผู้เชี่ยวชาญด้านต่างๆ ทั้งการยอมรับโดยภาคประชาสังคม เรื่องความปลอดภัยด้านนิวเคลียร์ การป้องกันกัมมันตรังสี และการป้องกันสิ่งแวดล้อมและประชาชน
โดยนายกรัฐมนตรีเห็นว่า ไม่ใช่เป็นเรื่องเสียหายที่จะศึกษาความเป็นไปได้ เรียนรู้แนวทาง ความคิด และวิสัยทัศน์ด้านพลังงานของประเทศฝรั่งเศส เพื่อให้ไทยมีแนวความคิดที่กว้างขวาง เท่าทันทุกการเปลี่ยนแปลงในโลก และที่สําคัญมีความมั่นคงด้านพลังงาน
หลังจากนั้น เวลา 17.30 น. นายกรัฐมนตรีพบหารือกับนาย Stefano Domenicali ผู้บริหารบริษัท Formula One Group ผ่านระบบการประชุมทางไกลแบบออนไลน์ โดยได้หารือกันในประเด็น เกี่ยวกับแนวทางการจัด Formula 1 ในประเทศไทย ฝ่ายผู้จัดเรียนว่าประเทศไทยเป็น ประเทศที่เหมาะสมสําหรับการขยาย การแข่งขัน Formula 1
โดยฝ่ายผู้จัดจะรีบมาสํารวจสถานที่ในประเทศไทยและเตรียมการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-กสร. สั่งปูพรมตรวจไซต์ก่อสร้าง เร่งช่วยลูกจ้างอิตาเลียนไทย
วันอังคารที่ 12 มีนาคม 2567
12/03/2567
กสร. สั่งปูพรมตรวจไซต์ก่อสร้าง เร่งช่วยลูกจ้างอิตาเลียนไทย
กสร. สั่งปูพรมตรวจไซต์ก่อสร้าง เร่งช่วยลูกจ้างอิตาเลียนไทย
กรมสวัสดิการและคุ้มครองแรงงาน สั่งหน่วยปฏิบัติ ปูพรมตรวจไซต์ก่อสร้างบริษัทอิตาเลียนไทยทั่วประเทศ เร่งช่วยลูกจ้างให้ได้รับค่าจ้าง
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) กล่าวถึงกรณีที่ลูกจ้างบริษัท อิตาเลียนไทย ดีเวล๊อปเมนต์ จํากัด (มหาชน) รวมตัวเรียกร้องให้บริษัทฯ จ่ายเงินค่าจ้างค้างจ่าย โดยจากการตรวจสอบพบว่า บริษัทดังกล่าว มีสํานักงานใหญ่ตั้งอยู่ในเขตห้วยขวาง กรุงเทพฯ มีสํานักงานสาขาและโครงการก่อสร้าง 25 โครงการทั่วประเทศ และมีลูกจ้างรวมทั้งสิ้นกว่า 20,000 คน โดยเป็นแรงงานข้ามชาติประมาณ 3,000 – 4,000 คน ทั้งนี้ พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ซึ่งดูแลพื้นที่ที่สํานักงานใหญ่บริษัท อิตาเลียนไทย ตั้งอยู่ ได้ดําเนินการสอบสวนผู้แทนนายจ้างโดยยอมรับว่า บริษัทฯ ได้จ่ายค่าจ้างเดือนธันวาคม 2566 และเดือนมกราคม 2567 ให้กับลูกจ้างครบถ้วนแล้ว และยังคงค้างจ่ายค่าจ้างในเดือนกุมภาพันธ์ให้กับลูกจ้างในบางหน่วยงานจริง อย่างไรก็ตาม ตนได้สั่งการให้พนักงานตรวจแรงงานทั่วประเทศ เร่งตรวจสอบข้อมูลโดยให้ลงพื้นที่ตรวจสอบไซต์ก่อสร้างในเครือบริษัทอิตาเลียนไทยทั่วประเทศ โดยเฉพาะไซต์ก่อสร้างขนาดใหญ่ในเขตอุตสาหกรรม พร้อมทั้งเฝ้าระวังและติดตามสถานการณ์อย่างใกล้ชิด ซึ่งขณะนี้หน่วยปฏิบัติในหลายจังหวัดได้มีหนังสือเชิญนายจ้างมาพบเจ้าหน้าที่เพื่อสอบข้อเท็จจริงเพิ่มเติมเรียบร้อยแล้ว
นางสาวกาญจนา พูลแก้ว รองอธิบดีกสร. ในฐานะกํากับดูแลงานด้านคุ้มครองแรงงานแรงงานกล่าวเพิ่มเติมว่า กสร. ให้ความคุ้มครองแรงงานทุกคนภายใต้พระราชบัญญัติคุ้มครองแรงงาน พ.ศ. 2541 อย่างเท่าเทียมไม่ว่าแรงงานไทย หรือแรงงานข้ามชาติ หากไม่ได้รับความเป็นธรรม กสร. ยินดีให้ความช่วยเหลืออย่างเต็มที่ โดยในกรณีนี้ได้เน้นย้ํากับพนักงานตรวจแรงงานในหน่วยปฏิบัติให้เร่งตรวจสอบ พร้อมทั้งบูรณาการการทํางานร่วมกับหน่วยงานในสังกัดกระทรวงแรงงานในพื้นที่ให้ความช่วยเหลือลูกจ้างตามอํานาจหน้าที่ของแต่ละหน่วยงาน กรณีที่พบว่าบริษัทฯ ยังคงการค้างจ่ายค่าจ้างให้ดําเนินการออกคําสั่ง และช่วยเหลือลูกจ้างให้ได้รับค่าจ้างตามกฎหมาย และหากการค้างจ่ายค่าจ้างที่ส่งผลต่อลูกจ้างจํานวนมาก ให้พนักงานตรวจแรงงานอํานวยความสะดวกให้กับลูกจ้างนอกสถานที่ พร้อมเร่งรัดให้ดําเนินการด้วยความรวดเร็ว โปร่งใส และชี้แจงสิทธิให้ลูกจ้างทราบอย่างครบถ้วน
*************
รัฐบาลไทย-ข่าวทำเนียบรัฐบาล-นายกฯ เตรียมประชุม ครม.สัญจร ครั้งที่ 2/2567 ณ จังหวัดพะเยา และติดตามการตรวจราชการกลุ่มจังหวัดภาคเหนือตอนบน 2 (เชียงราย น่าน พะเยา และแพร่ จังหวัดเชียงใหม่ และจังหวัดลำปาง)
วันอังคารที่ 12 มีนาคม 2567
12/03/2567
นายกฯ เตรียมประชุม ครม.สัญจร ครั้งที่ 2/2567 ณ จังหวัดพะเยา และติดตามการตรวจราชการกลุ่มจังหวัดภาคเหนือตอนบน 2 (เชียงราย น่าน พะเยา และแพร่ จังหวัดเชียงใหม่ และจังหวัดลําปาง)
นายกฯ เตรียมประชุม ครม.สัญจร ครั้งที่ 2/2567 ณ จังหวัดพะเยา และติดตามการตรวจราชการกลุ่มจังหวัดภาคเหนือตอนบน 2 (เชียงราย น่าน พะเยา และแพร่ จังหวัดเชียงใหม่ และจังหวัดลําปาง) ระหว่างวันที่ 18-19 มีนาคม
วันนี้ (12 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง มีกําหนดการเดินทางไปประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ จังหวัดพะเยา และติดตามการตรวจราชการกลุ่มจังหวัดภาคเหนือตอนบน 2 (เชียงราย น่าน พะเยา และแพร่) จังหวัดเชียงใหม่ และจังหวัดลําปาง ระหว่างวันที่ 18 – 19 มีนาคม 2567 โดยมีกําหนดการดังนี้
วันจันทร์ที่ 18 มีนาคม 2567 เวลา ประมาณ 13.30 น. นายกรัฐมนตรีหารือแผนการพัฒนาพื้นที่เป็นสนามบินจังหวัดพะเยา ณ ตําบลดอนศรีชุม และตําบลบ้านถ้ํา อําเภอดอกคําใต้ จากนั้น นายกรัฐมนตรีเดินทางไปยังจุดผ่านแดนถาวรบ้านฮวก ตําบลภูซาง อําเภอภูซาง จังหวัดพะเยา เพื่อติดตามสถานการณฺการค้าชายแดนและการพัฒนาพื้นที่ก่อสร้างที่ทําการชายแดน CIQ ณ จุดผ่านแดนถาวรบ้านฮวก เสร็จแล้ว นายกรัฐมนตรีจะสักการะพ่อขุนงําเมือง ณ อนุสาวรีย์พ่อขุนงําเมือง และรับฟังการนําเสนอแผนพัฒนาโครงการ ชมนิทรรศการและผลิตภัณฑ์ชุมชนของจังหวัดพะเยา ณ อุทยานการเรียนรู้พะเยา (TK Park)
วันอังคารที่ 19 มีนาคม 2567 เวลาประมาณ 10.00 น. นายกรัฐมนตรีเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ หอประชุมพญางําเมือง มหาวิทยาลัยพะเยา อําเภอเมืองพะเยา จังหวัดพะเยา จากนั้น นายกฯ จะเดินไปยังวัดจองคํา พระอารามหลวง ตําบลบ้านทวด อําเภองาว จังหวัดลําปาง สักการะสิ่งศักดิ์สิทธิ์เพื่อความเป็นสิรมงคล ต่อจากนั้น นายกฯ จะพบประประชาชนในพื้นที่จังหวัดลําปาง ณ องค์การบริหารส่วนจังหวัดลําปาง ก่อนจะเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-กรมบัญชีกลางออกมาตรฐานแบบใบเสร็จรับเงินอิเล็กทรอนิกส์ของส่วนราชการหรือ e-Government Receipt เพื่ออำนวยความสะดวกแก่ส่วนราชการและประชาชน
วันอังคารที่ 12 มีนาคม 2567
12/03/2567
กรมบัญชีกลางออกมาตรฐานแบบใบเสร็จรับเงินอิเล็กทรอนิกส์ของส่วนราชการหรือ e-Government Receipt เพื่ออํานวยความสะดวกแก่ส่วนราชการและประชาชน
การกําหนดแบบใบเสร็จรับเงินอิเล็กทรอนิกส์ (e-Government Receipt) ให้ส่วนราชการใช้ดําเนินการนั้น เป็นประโยชน์ต่อส่วนราชการในการเชื่อมโยงกับระบบ e-service ของหน่วยงาน สามารถเก็บรักษารูปแบบอิเล็กทรอนิกส์ ลดใช้กระดาษ รวมทั้งอํานวยความสะดวกแก่ประชาชน
นางแพตริเซีย มงคลวนิช อธิบดีกรมบัญชีกลาง เปิดเผยว่า ปัจจุบันส่วนราชการใช้ใบเสร็จรับเงินตามแบบที่กระทรวงการคลังกําหนด ซึ่งรูปแบบใบเสร็จรับเงินดังกล่าวยังไม่ครอบคลุมถึงกรณีการออกใบเสร็จรับเงินอิเล็กทรอนิกส์ ดังนั้น กรมบัญชีกลางจึงได้กําหนดแบบใบเสร็จรับเงินอิเล็กทรอนิกส์ของส่วนราชการ หรือ e-Government Receipt เพิ่มเติมขึ้น เพื่อให้ส่วนราชการที่มีการจัดเก็บหรือรับชําระเงินผ่านระบบบริการแบบอิเล็กทรอนิกส์ (e-Service) สามารถออกใบเสร็จรับเงินอิเล็กทรอนิกส์ที่สอดคล้องกับมาตรฐานสากล และนําไปใช้เป็นมาตรฐานประกอบการจัดทําข้อมูลในใบเสร็จรับเงินได้อย่างมีประสิทธิภาพ ซึ่งมีโครงสร้างข้อมูลของข้อความอิเล็กทรอนิกส์สําหรับใบเสร็จรับเงินภาครัฐที่เป็นไปตามที่สํานักงานพัฒนาธุรกรรมทางอิเล็กทรอนิกส์ (สพธอ.) กําหนด
“การกําหนดแบบใบเสร็จรับเงินอิเล็กทรอนิกส์ หรือ e-Government Receipt ให้ส่วนราชการใช้ดําเนินการนั้น จะเป็นประโยชน์ต่อส่วนราชการในการเชื่อมโยงกับระบบ e-service ของหน่วยงาน สามารถเก็บรักษาในรูปแบบอิเล็กทรอนิกส์ ลดการใช้กระดาษ รวมทั้งเป็นการอํานวยความสะดวกแก่ประชาชนที่มาติดต่อราชการ สําหรับส่วนราชการที่ได้มีการทําข้อตกลงกับกรมบัญชีกลางในการใช้ใบเสร็จรับเงินอิเล็กทรอนิกส์ไว้แล้ว ก็สามารถดําเนินการใช้ตามข้อตกลงเดิมได้” อธิบดีกรมบัญชีกลาง กล่าว
อธิบดีกรมบัญชีกลาง กล่าวเพิ่มเติมว่า กรมบัญชีกลางได้พัฒนาระบบการรับชําระเงินกลางของบริการภาครัฐหรือ e-payment portal of Government เพื่อรับชําระเงินรายได้หรือเงินอื่นจากประชาชนหรือภาคธุรกิจและนําเงินส่งคลังแทนส่วนราชการ โดยส่วนราชการสามารถออกใบแจ้งการชําระ (Bill Payment) เพื่อให้ผู้รับบริการ (ประชาชนและภาคธุรกิจ) นําไปชําระเงินผ่านช่องทางที่กําหนด เช่น Mobile Banking และ Internet Banking หรือชําระเงินออนไลน์ผ่านเว็บไซต์ด้วยบัตรเครดิตหรือบัตรเดบิต และเมื่อผู้รับบริการชําระเงินเรียบร้อยแล้ว ระบบจะออกใบเสร็จรับเงินอิเล็กทรอนิกส์ (e-Receipt) ให้แก่ผู้รับบริการ โดยระบบจะรับและนําส่งเงินรายได้ดังกล่าวเข้าบัญชีเงินคงคลัง และบันทึกบัญชีในระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ให้ส่วนราชการโดยอัตโนมัติ ส่วนราชการใดที่ไม่ได้มีการพัฒนาระบบ e-service ของหน่วยงาน แต่มีการจัดเก็บหรือรับชําระเงิน และประสงค์จะใช้บริการผ่านระบบดังกล่าว ในการรับชําระเงินจากประชาชนและภาคธุรกิจด้วยวิธีการทางอิเล็กทรอนิกส์ ซึ่งสามารถเชื่อมโยงการออกใบเสร็จรับเงินอิเล็กทรอนิกส์ได้ สามารถแจ้งความประสงค์เป็นหนังสือต่อกรมบัญชีกลางได้ ทั้งนี้ หากมีข้อสงสัยสามารถสอบถามเพิ่มเติม ได้ที่ Call Center กรมบัญชีกลาง 0 2270 6400 ในวันเวลาทําการ
รัฐบาลไทย-ข่าวทำเนียบรัฐบาล-รองปลัดเศรษฐเกียรติ นำทีมร่วมขับเคลื่อนยุทธศาสตร์ยางพาราระยะ 20 ปี
วันอังคารที่ 12 มีนาคม 2567
รองปลัดเศรษฐเกียรติ นําทีมร่วมขับเคลื่อนยุทธศาสตร์ยางพาราระยะ 20 ปี
รองปลัดเศรษฐเกียรติ นําทีมร่วมขับเคลื่อนยุทธศาสตร์ยางพาราระยะ 20 ปี
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2567 โดยมีผู้ว่าการการยางแห่งประเทศไทย (นายณกรณ์ ตรรกวิรพัท) พร้อมกับผู้แทนหน่วยงานภายใต้กระทรวงเกษตรและสหกรณ์ (กรมส่งเสริมการเกษตร กรมส่งเสริมสหกรณ์ และกรมวิชาการเกษตร) และผู้แทนจากหน่วยงานที่เกี่ยวข้อง เข้าร่วม ณ ห้องประชุม 135 กระทรวงเกษตรและสหกรณ์ และผ่านระบบสื่ออิเล็กทรอนิกส์ โดยสามารถสรุปผลการประชุมได้ดังนี้
1. ที่ประชุมมีมติรับรองรายงานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 4/2566 เมื่อวันที่ 1 ธันวาคม 2566
2. ที่ประชุมมีมติเห็นชอบการทบทวนแผนงาน/โครงการ ตามแผนปฏิบัติการด้านยางพารา พ.ศ. 2566 - 2580 ประจําปีงบประมาณ 2567 โดยมีการปรับชื่อโครงการ ตัวชี้วัดและค่าเป้าหมาย และงบประมาณ ให้สอดคล้องกับแผนปฏิบัติการ และมีการยกเลิกและเพิ่มโครงการทดแทนที่สําคัญที่สามารถตอบตัวชี้วัดตามยุทธศาสตร์ ในปีงบประมาณ 2567 ได้
3. ที่ประชุมมีมติเห็นชอบผลการขับเคลื่อนแผนปฏิบัติการด้านยางพารา พ.ศ. 2566 - 2580 ไตรมาสที่ 1/2567 โดยขอให้หน่วยงานที่เกี่ยวข้อง เร่งขับเคลื่อนโครงการ/กิจกรรมที่ยังมีผลการดําเนินงานไม่เป็นไปตามแผนงาน และมีข้อเสนอแนะให้เพิ่มปรับเพิ่มเติมข้อมูลในบางโครงการ เช่น การปรับเพิ่มตัวชี้วัดด้านคุณภาพในโครงการจัดตั้งตลาดกลางไม้ยางพารา รวมถึงการปรับปรุงข้อความบางส่วนให้ถูกต้องและครบถ้วนสมบูรณ์
รัฐบาลไทย-ข่าวทำเนียบรัฐบาล-รมว.ประเสริฐ เปิดมุมมอง AI กับการยกระดับคุณภาพชีวิตคนไทย
วันอังคารที่ 12 มีนาคม 2567
รมว.ประเสริฐ เปิดมุมมอง AI กับการยกระดับคุณภาพชีวิตคนไทย
รมว.ประเสริฐ เปิดมุมมอง AI กับการยกระดับคุณภาพชีวิตคนไทย
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าว ปาฐกถาพิเศษหัวข้อ “เทคโนโลยีดิจิทัลกับการยกระดับคุณภาพชีวิตคนไทย” ในงาน SPRiNG NEXT STEP THAILAND 2024 : Next Eco-System Tech & Sustain
ปัจจุบัน เทคโนโลยีดิจิทัลนับเป็นกุญแจสําคัญที่เข้ามาช่วยยกระดับคุณภาพชีวิตของคนไทย กระทรวงดิจิทัลฯ ได้ขับเคลื่อนนโยบาย “The New Growth Engine of Thailand” ที่มีเครื่องยนต์เล็ก 3 เครื่องในการยกระดับขีดความสามารถด้านดิจิทัล, การสร้างความปลอดภัยมั่นคงทางดิจิทัล, และการพัฒนากําลังคนด้านดิจิทัลโดยกระทรวงดิจิทัลฯ เล็งเห็นว่าเทคโนโลยีดิจิทัลใหม่ที่สําคัญที่จะช่วยลดช่องว่างปัญหาความเหลื่อมล้ํา คือ เทคโนโลยีปัญญาประดิษฐ์ หรือ AI โดยเฉพาะการพัฒนา Generative AI จากบริษัทชั้นนําระดับโลก ที่จะเข้ามาช่วยเพิ่มทักษะการทํางาน รวมถึงการดํารงชีวิตของประชาชน เพื่อเป็นการอยู่ร่วมกันอย่างมีประสิทธิภาพของมนุษย์และ AI หรือที่เรียกกันว่า Co-pilot อาทิ ใช้ในการช่วยเขียนและสรุปบทความ วิเคราะห์ข้อมูลที่สําคัญประกอบการตัดสินใจ รวมถึงการสร้างรูปหรือวิดีโอที่ต้องการอย่างอิสระ
อย่างไรก็ตาม การใช้ AI ร่วมกับมนุษย์ จําเป็นต้องมีการพัฒนากลไกต่าง ๆ เพื่อเป็นเครื่องมือในการลดความเหลื่อมล้ําของสังคมไทยให้มีประสิทธิภาพสูงสุดและป้องกันไม่ให้ AI กลับกลายเป็นเครื่องมือที่เพิ่มความเหลื่อมล้ําเสียเอง โดยกระทรวงดิจิทัลฯ ภายใต้ flagship ในปี 2567 เรื่อง AI Agenda ได้มีแผนที่จะดําเนินการตามกลไก อันประกอบด้วย
1. การสร้างกฎระเบียบ และมาตรฐานเพื่อควบคุมการใช้ AI
2. การพัฒนา AI กลางของภาครัฐที่ทุกคนสามารถเข้าถึงได้
3. การให้ความรู้แก่ประชาชนในการใช้ AI รวมถึงการพัฒนากําลังคนด้าน AI
4. การส่งเสริมให้เกิดการมีส่วนร่วมและสนับสนุนการใช้งาน AI ทั้งภาครัฐ ภาคเอกชน และประชาชน
“การยกระดับคุณภาพชีวิตคนไทยด้วยเทคโนโลยีดิจิทัล จําเป็นต้องมีการพัฒนาโครงสร้างพื้นฐานดิจิทัลให้ครอบคลุมทั่วถึง สร้างกลไกคุ้มครองความปลอดภัยทางไซเบอร์ และส่งเสริมให้มีทักษะด้านดิจิทัลที่จําเป็นด้วยความร่วมมือจากทุกภาคส่วน เทคโนโลยีดิจิทัลจะสามารถช่วยยกระดับคนไทยให้ดีขึ้นในทุกมิติ” รมว.ดีอีกล่าว
นอกจากนี้ กระทรวงดิจิทัลฯ ยังเห็นความสําคัญที่ต้องแก้ปัญหาเชิงรุกในการจัดการต้นเหตุและป้องกันด้วยมาตรการเชิงรับในการเพิ่มภูมิคุ้มกันด้านไซเบอร์ของคนไทยทุกคน รวมทั้งกวาดล้างต้นตอของภัยออนไลน์ ทั้งในประเทศและต่างประเทศ โดยสร้างความร่วมมือในเวทีระดับภูมิภาคและเวทีระดับโลก ในขณะเดียวกัน กระทรวงดิจิทัลฯ ต้องการยกระดับการรู้ทันของคนไทยด้วย Cyber Vaccine เพื่อที่จะสามารถรู้ทันภัยและวิธีการ ด้วยการส่งเสริมให้คนไทยมีทักษะดิจิทัลที่จําเป็น
รัฐบาลไทย-ข่าวทำเนียบรัฐบาล-ปิดฉากลงเป็นที่เรียบร้อยแล้วนะครับCG24....... การฝึกดำเนินกลยุทธ์ด้วยกระสุนจริง (CALFEX) และพิธีปิดการฝึกคอบร้าโกลด์ 2024
วันอังคารที่ 12 มีนาคม 2567
ปิดฉากลงเป็นที่เรียบร้อยแล้วนะครับCG24....... การฝึกดําเนินกลยุทธ์ด้วยกระสุนจริง (CALFEX) และพิธีปิดการฝึกคอบร้าโกลด์ 2024
ณ สนามฝึกกองทัพเรือ หมายเลข 16 บ้านจันทเขลม จังหวัดจันทบุรี พร้อมทั้งชมการสาธิตการฝึกดําเนินกลยุทธ์ด้วยกระสุนจริง (CALFEX) โดยมี ผู้แทนผู้บัญชาการทหารสูงสุดมิตรประเทศ และผู้แทนผู้บัญชาการเหล่าทัพ ร่วมในพิธีด้วย
การฝึกดําเนินกลยุทธ์ด้วยกระสุนจริง ประกอบด้วย กําลังพลและยุทโธปกรณ์จากกองทัพไทย กองทัพสหรัฐอเมริกา กองทัพเกาหลีใต้ ยอดผู้เข้าร่วมการฝึก 137 นาย กิจกรรมการฝึกฯ ประกอบด้วย การโดดร่มแทรกซึมเบื้องสูง การซุ่มยิง การบินขัดขวางทางอากาศ การยิงเตรียมและการยิงสนับสนุนของปืนใหญ่ การเจาะช่องเปิดเส้นทางของทหารช่าง การเคลื่อนที่ประกอบการยิง การโจมตีทางอากาศ การสนับสนุนทางอากาศใกล้ชิด การยุทธ์เคลื่อนที่ทางอากาศ การส่งกลับสายแพทย์ทางอากาศ และการเข้ายึดที่หมาย โดยมียุทโธปกรณ์สําคัญ ที่เข้าร่วมการฝึกฯ ประกอบด้วย รถเกราะล้อยาง BTR และเครื่องบินขับไล่ F-16 จากกองทัพไทย และเครื่องบินขับไล่ F-16 อากาศยานไร้คนขับ UAV รุ่น PUMA และ ยานเกราะล้อยาง LVT จากนาวิกโยธินสหรัฐอเมริกา อาวุธปล่อยนําวิถีต่อสู้รถถังขนาดหนักโทว์ (TOW-2ARF) รถสะเทินน้ําสะเทินบก KAAV จากนาวิกโยธินสาธารณรัฐเกาหลี
รัฐบาลไทย-ข่าวทำเนียบรัฐบาล-วธ.พบปะเครือข่ายวัฒนธรรมจังหวัดกระบี่ ร่วมหารือแนวทางการดำเนินงานด้านวัฒนธรรมสู่ความยั่งยืน
วันอังคารที่ 12 มีนาคม 2567
วธ.พบปะเครือข่ายวัฒนธรรมจังหวัดกระบี่ ร่วมหารือแนวทางการดําเนินงานด้านวัฒนธรรมสู่ความยั่งยืน
วธ.พบปะเครือข่ายวัฒนธรรมจังหวัดกระบี่ ร่วมหารือแนวทางการดําเนินงานด้านวัฒนธรรมสู่ความยั่งยืน
วธ.พบปะเครือข่ายวัฒนธรรมจังหวัดกระบี่ ร่วมหารือแนวทางการดําเนินงานด้านวัฒนธรรมสู่ความยั่งยืน
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรมพบปะเครือข่ายวัฒนธรรมจังหวัดกระบี่ โดยมีนายกีรศักดิ์ ภูเก้าล้วน รองนายกสภาการศึกษาจังหวัดกระบี่ นางสาวโนรี เห้งสวัสดิ์ ผู้อํานวยการกองการท่องเที่ยวและกีฬา เทศบาลกระบี่ และเครือข่ายวัฒนธรรมจังหวัดกระบี่ เครือข่ายศิลปินพื้นบ้าน วัฒนธรรมจังหวัด และสื่อมวลชนเข้าร่วม ณ ศูนย์การเรียนรู้วัฒนธรรมอันดามัน อําเภอเมืองกระบี่ จังหวัดกระบี่
ทั้งนี้ กระทรวงวัฒนธรรมมุ่งส่งเสริมความร่วมมือกับเครือข่ายวัฒนธรรมทั้งในส่วนกลางในกรุงเทพฯ และจังหวัดต่างๆ เพื่อร่วมกันขับเคลื่อนภารกิจด้านศาสนา ศิลปะและวัฒนธรรมและส่งเสริม Soft Power 11 อุตสาหกรรมสร้างสรรค์ตามนโยบายรัฐบาล นอกจากนี้ ยังได้แลกเปลี่ยนความคิดเห็นและรับฟังข้อเสนอแนะจากผู้แทนในส่วนต่างๆ เพื่อขับเคลื่อนกิจกรรมทางวัฒนธรรมภายในจังหวัดอีกด้วย
รัฐบาลไทย-ข่าวทำเนียบรัฐบาล-เชิญชวนลูกหนี้ กยศ. 3,494 ราย ลงทะเบียนขอรับเงินคืนในส่วนที่ชำระเกิน
วันอังคารที่ 12 มีนาคม 2567
เชิญชวนลูกหนี้ กยศ. 3,494 ราย ลงทะเบียนขอรับเงินคืนในส่วนที่ชําระเกิน
.....
เชิญชวนลูกหนี้ กยศ. 3,494 ราย ลงทะเบียนขอรับเงินคืนในส่วนที่ชําระเกิน
.
ตามที่ กองทุนเงินให้กู้ยืมเพื่อการศึกษา (กยศ.) คํานวณยอดหนี้คงเหลือใหม่ตาม พ.ร.บ. กยศ. (ฉบับที่ 2) ปี 2566 ให้แก่ผู้กู้ยืมกลุ่มเร่งด่วนที่ถูกบังคับคดี หรือถูกอายัดเงิน ซึ่งมีจํานวน 50,614 ราย โดยนํารายการชําระหนี้ของผู้กู้ยืมเงินแต่ละรายที่ได้ชําระเงินคืนกองทุนฯ นับแต่วันที่ครบกําหนดชําระหนี้ครั้งแรกมาคํานวณหนี้ใหม่ ตัดชําระเงินต้นเฉพาะส่วนที่ครบกําหนด ดอกเบี้ย และเบี้ยปรับตามลําดับ คิดดอกเบี้ย 1% ต่อปี และคิดเบี้ยปรับ 0.5% ต่อปี ขณะนี้ดําเนินการเสร็จเรียบร้อยแล้ว ส่งผลให้ผู้กู้ยืมบางรายมีสถานะปิดบัญชีได้ทันที และมีผู้กู้ยืมที่จะได้รับเงินคืนในส่วนที่ชําระเกินจํานวน 3,494 ราย
.
กองทุนฯ ได้ออกหนังสือแจ้งผู้กู้ยืมแต่ละรายให้ลงทะเบียนรับเงินคืน และเริ่มจ่ายเงินคืนแล้วผ่านระบบโอนเงินแบบพร้อมเพย์ที่ผูกบัญชีธนาคารด้วยเลขบัตรประจําตัวประชาชน ตั้งแต่วันที่ 4 มี.ค. 67 เป็นต้นไป
.
ขอเชิญชวนลูกหนี้ กยศ. ลงทะเบียนขอรับเงินคืนทางเว็บไซต์ “กองทุนกู้ยืมเพื่อการศึกษา”www.studentloan.or.th
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ยกระดับมาตรการกำจัดฝุ่น “ปิดป่า – ดับจุดความร้อน – จับผู้ลักลอบเผา” บังคับใช้กฎหมายอย่างเด็ดขาด
วันอังคารที่ 12 มีนาคม 2567
ยกระดับมาตรการกําจัดฝุ่น “ปิดป่า – ดับจุดความร้อน – จับผู้ลักลอบเผา” บังคับใช้กฎหมายอย่างเด็ดขาด
.....
ยกระดับมาตรการกําจัดฝุ่น “ปิดป่า – ดับจุดความร้อน – จับผู้ลักลอบเผา” บังคับใช้กฎหมายอย่างเด็ดขาด
.
กระทรวงทรัพยากรธรรมชาติและสิ่งแวดล้อม ยกระดับมาตรการดับไฟป่า แก้ปัญหาฝุ่นละอองในพื้นที่ภาคเหนือให้เข้มข้นมากขึ้น โดยเฉพาะจังหวัดริมชายแดน รวมถึงพื้นที่เกษตรเผาไหม้ซ้ําซากใน 17 จังหวัดภาคเหนือ ด้วย 6 มาตรการ ดังนี้
.
1. ปรับรูปแบบการจัดกําลังดับไฟป่า ตรึงพื้นที่ด้วยจุดเฝ้าระวัง ลาดตระเวน ส่งกําลังและดับไฟโดยอากาศยาน เข้าถึงให้เร็ว ควบคุมไม่ให้ขยายวงกว้าง คุมแนวไฟและดับให้สนิท โดยวอร์รูมบัญชาการชุดปฏิบัติการตลอดเวลาที่เข้าพื้นที่
2. ติดตามจุดความร้อน โดยสนธิกําลังพลทหาร ปกครอง เครือข่าย ทั้งภาคพื้นและอากาศยาน ลาดตระเวน เฝ้าระวังเข้มข้น เมื่อพบเร่งเข้าควบคุมสถานการณ์ทันที งดใช้อาสาสมัครเพื่อเลี่ยงการสูญเสีย
3. สนับสนุนและบูรณาการเป็นหนึ่งเดียว กับศูนย์ปฏิบัติการระดับจังหวัดที่มี ผู้ว่าราชการจังหวัด เป็นศูนย์กลาง
.
4. “ปิดป่า” ห้ามบุคคลเข้าพื้นที่ป่าอนุรักษ์ และป่าสงวนแห่งชาติที่มีสถานการณ์รุนแรง ยกระดับการจับกุมดําเนินคดีกับผู้ลักลอบจุดไฟเผาป่า บังคับใช้กฎหมายอย่างเด็ดขาด
5. พื้นที่เกษตร ควบคุมไม่ให้เกิดการเผา หากเกิดแล้วต้องควบคุมให้ได้โดยเร็ว
6. สื่อสาร แจ้งเตือนสถานการณ์ฝุ่นละอองอย่างทั่วถึง ทันท่วงที ให้ประชาชนรับรู้ เข้าใจ และปฏิบัติตนตามคําแนะนําที่ถูกต้องเหมาะสม
.
หมอกควันข้ามแดน
กัมพูชา : ยกระดับการหารือเพื่อจัดตั้ง Hotline ระหว่าง 2 ประเทศ เตรียมประชุมเชิงปฏิบัติการร่วมกันช่วง เม.ย.67
เมียนมาร์ : อยู่ระหว่างเจรจา โดยใช้กลไกคณะกรรมการชายแดนระดับผู้บัญชาการทหารสูงสุด
.
อ่านเพิ่มเติม >>https://www.thaigov.go.th/news/contents/details/80117
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รองนายกฯสมศักดิ์ เผย นายกฯ เดินทางไป ตปท. เพื่อเปิดประเทศสร้างการรับรู้ ดึงดูดนักลงทุนให้มาลงทุนในประเทศไทยมากขึ้นระบุการที่นายกฯใช้ผ้าขาวม้าเพื่อแสดงให้เห็นถึงความใกล้ชิดกับ ปชช.
วันอังคารที่ 12 มีนาคม 2567
12/03/2567
​รองนายกฯสมศักดิ์ เผย นายกฯ เดินทางไป ตปท. เพื่อเปิดประเทศสร้างการรับรู้ ดึงดูดนักลงทุนให้มาลงทุนในประเทศไทยมากขึ้นระบุการที่นายกฯใช้ผ้าขาวม้าเพื่อแสดงให้เห็นถึงความใกล้ชิดกับ ปชช.
รองนายกฯ สมศักดิ์ เผย นายกฯ เดินทางไป ตปท. เพื่อเปิดประเทศ สร้างการรับรู้ ดึงดูดนักลงทุนให้มาลงทุนในประเทศไทยมากขึ้น ระบุการที่นายกฯ ใช้ผ้าขาวม้า เพื่อแสดงให้เห็นถึงความใกล้ชิดกับ ปชช.
วันนี้ (12 มีนาคม 2567) เวลา 09.00 น. ณ ตึกบัญชาการ 1 ทําเนียบรัฐบาล นายสมศักดิ์ เทพสุทิน รองนายกรัฐมนตรี กล่าวก่อนการประชุมคณะรัฐมนตรีกรณีเรื่องงบประมาณฯ ปี 2567 มีความล่าช้าว่า อย่างที่ทราบประมาณช่วงกลางเดือนเมษายน ถึงจะสามารถใช้งบประมาณได้ ซึ่งการวิพากษ์วิจารณ์เรื่องงบประมาณนั้น จะต้องไม่ขัดแย้งกับข้อเท็จจริง
รองนายกฯ กล่าวต่อไปถึง การเดินทางไปต่างประเทศและต่างจังหวัดของนายกรัฐมนตรีว่า ถือเป็นมิติใหม่ของนายกรัฐมนตรี ที่ต้องการเปิดประเด็นให้เห็นแนวคิดในเรื่องของการปรับเปลี่ยนในด้านต่าง ๆ เพื่อให้เกิดการรับรู้ ให้เกิดการสร้างงาน และนําการลงทุนเข้ามาในประเทศไทย ซึ่งเป็นเรื่องที่ดีมาก อย่างกรณี การทํางานถ้ารัฐมนตรีนั่งทํางานอยู่ในกระทรวงเพียงอย่างเดียวจะไม่มีไอเดียอะไรใหม่ ๆ เข้ามาเลย แล้วประเทศจะอยู่กับที่ เมื่อประเทศอยู่กับที่ เราจะใช้งบประมาณในรูปแบบเดิม ๆ เพราะไม่สามารถสร้างรายรับ หรือขยายกรอบการลงทุนที่มีเงินจากต่างประเทศเข้ามาในประเทศ ถ้าหากนายกรัฐมนตรีไม่เปิดแนวคิดหรือประเด็นต่าง ๆ ให้มาก จะไม่สามารถสร้างรายได้ให้กับประเทศได้ และจะไม่สามารถพัฒนาประเทศได้
“หากเรายังมาคิดถึงว่า ภายในประเทศยังไม่มีเงินใช้ แต่ใช้เงินในการเดินทางเครื่องบิน ค่าที่พัก หรือการเดินทางไปต่างประเทศ มองว่าเป็นเรื่องเล็ก ในส่วนค่าใช้จ่ายตรงส่วนนี้ เมื่อเทียบกับสิ่งต่าง ๆ ไม่ควรจะนําไปพูดคุยและเสียดสี ทั้งนี้ ในเรื่องผ้าขาวม้าเห็นว่า นายกรัฐมนตรีเดินทางไปต่างจังหวัด ในทุกจังหวัดพี่น้องประชาชนมีของฝากเป็นผ้าขาวม้า เป็นการแสดงให้เห็นว่านายกรัฐมนตรีนึกถึงพี่น้องประชาชน นึกถึงคนต่างจังหวัดเวลาเดินทางไปไหน ถึงแม้จะเดินทางไปต่างประเทศ แต่ก็ยังมีความนึกถึงชาวบ้าน ตรงส่วนนี้ถือเป็นจุดแข็งอย่างหนึ่งที่จะเป็นไอเดียและประเด็นที่จะสามารถมาพูดคุยกับพี่น้องประชาชนว่าไปทํางานต่างประเทศแล้วยังไม่ลืม สร้างความรู้สึกใกล้ชิดกับพี่น้องประชาชนตลอดเวลา” รองนายกฯ กล่าว
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม เยี่ยมชมพิพิธภัณฑ์สึนามิบ้านน้ำเค็ม  อำเภอตะกั่วป่า จังหวัดพังงา
วันอังคารที่ 12 มีนาคม 2567
​รัฐมนตรีว่าการกระทรวงวัฒนธรรม เยี่ยมชมพิพิธภัณฑ์สึนามิบ้านน้ําเค็ม  อําเภอตะกั่วป่า จังหวัดพังงา
​รัฐมนตรีว่าการกระทรวงวัฒนธรรม เยี่ยมชมพิพิธภัณฑ์สึนามิบ้านน้ําเค็ม  อําเภอตะกั่วป่า จังหวัดพังงา
รัฐมนตรีว่าการกระทรวงวัฒนธรรม เยี่ยมชมพิพิธภัณฑ์สึนามิบ้านน้ําเค็ม อําเภอตะกั่วป่า จังหวัดพังงา
เมื่อเร็วๆ นี้ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เยี่ยมชมพิพิธภัณฑ์สึนามิบ้านน้ําเค็ม อําเภอตะกั่วป่า จังหวัดพังงา โดยมี นางระเบียบรัตน์ พงษ์พานิช คู่สมรสรัฐมนตรีว่าการกระทรวงวัฒนธรรม วัฒนธรรมจังหวัด ข้าราชการ เจ้าหน้าที่ และประชาชนเข้าร่วม ณ พิพิธภัณฑ์สึนามิบ้านน้ําเค็ม ตําบลบางม่วง อําเภอตะกั่วป่า จังหวัดพังงา
รัฐบาลไทย-ข่าวทำเนียบรัฐบาล-“นฤมล” ผู้แทนการค้า เผยข่าวดี เกาหลีใต้ สนใจจังหวัดชลบุรี ลงทุนนิคมอุตสาหกรรม คาดงบลงทุนกว่า 6 พันล้านบาท เตรียมดูพื้นที่จริงปลายเดือนนี้
วันอังคารที่ 12 มีนาคม 2567
12/03/2567
“นฤมล” ผู้แทนการค้า เผยข่าวดี เกาหลีใต้ สนใจจังหวัดชลบุรี ลงทุนนิคมอุตสาหกรรม คาดงบลงทุนกว่า 6 พันล้านบาท เตรียมดูพื้นที่จริงปลายเดือนนี้
“นฤมล” ผู้แทนการค้า เผยข่าวดี เกาหลีใต้ สนใจจังหวัดชลบุรี ลงทุนนิคมอุตสาหกรรม คาดงบลงทุนกว่า 6 พันล้านบาท เตรียมดูพื้นที่จริงปลายเดือนนี้
วันนี้ (12 มีนาคม 2567) ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยถึงผลการหารือร่วมกับนายยุทธศักดิ์ สุภสร ประธานกรรมการการนิคมอุตสาหกรรมแห่งประเทศไทยรองศาสตราจารย์ วีริศ อัมระปาล ผู้ว่าการการนิคมอุตสาหกรรมแห่งประเทศไทย และนาย JU, Jae-ha ผู้แทน บริษัท Korea Land & Housing Corporation (LH) ถึงความคืบหน้าการเข้ามาลงทุนในนิคมอุสาหกรรมภาคตะวันออกของไทยจากประเทศเกาหลีใต้
ผู้แทนการค้า เปิดเผยว่า จากที่ นายเศรษฐา ทวีสิน นายกรัฐมนตรี ได้หารือกับนายยุน ซ็อก ย็อล ประธานาธิบดีเกาหลีใต้ ในห้วงการประชุมสมัชชาสหประชาชาติ สมัยสามัญครั้งที่ 78 ที่นครนิวยอร์ค สหรัฐอเมริกา เมื่อวันที่ 20 กันยายน 2566 จากนั้น รัฐมนตรีช่วยว่าการกระทรวงการต่างประเทศได้ติดตามผลการหารือแบบทวิภาคีของนายกรัฐมนตรี เพื่อติดตามความคืบหน้าการจัดตั้งนิคมอุตสาหกรรมของเกาหลีใต้ โดยบริษัท LH เนื่องจากเป็นโครงการที่มีศักยภาพในการดึงดูดการลงทุนจากเกาหลีใต้
ผู้แทนการค้า กล่าวเพิ่มเติมว่า บริษัท LH เป็นรัฐวิสาหกิจภายใต้กระทรวงที่ดิน โครงสร้างพื้นฐาน และคมนาคม (Ministry of Land, Infrastructure, and Transport (MOLIT)) ได้แสดงความประสงค์เข้ามาลงทุนในพื้นที่ EEC ตั้งแต่ปี พ.ศ. 2563 ต่อมาได้ลงนามในข้อตกลงความร่วมมือกับการนิคมอุตสาหกรรมแห่งประเทศไทย (กนอ.) เมื่อเดือนมีนาคม พ.ศ. 2566 ปัจจุบัน อยู่ระหว่างการพิจารณาหาพื้นที่ที่เหมาะสมในการเข้ามาจัดตั้งนิคมอุตสาหกรรมในพื้นที่ EEC ซึ่งจากการหารือในวันนี้ ทาง กนอ. และบริษัท LH บรรลุข้อตกลงที่จะเลือกจังหวัดชลบุรีเป็นสถานที่ก่อสร้างนิคมอุตสาหกรรมเป็นลําดับแรก เพราะเป็นพื้นที่ที่มีบริษัทในห่วงโซ่อุปทานของเกาหลีใต้ ทําให้สะดวกต่อการบริหารจัดการมากที่สุด โดยทางผู้บริหารบริษัท LH จะเดินทางมาดูสถานที่ก่อสร้างภายในปลายเดือนมีนาคมนี้ และจะนําบริษัทต่าง ๆ ที่มีความประสงค์เข้ามาลงทุนในนิคมอุตสาหกรรมมาดูพื้นที่อีกครั้งภายในเดือนเมษายน ซึ่งหากได้ข้อสรุปเรื่องสถานที่ ปลายปีนี้ทางประเทศเกาหลีใต้จะเดินหน้าลงทุนตามแผน
“รัฐบาลภายใต้การนําของนายเศรษฐา ทวีสิน นายกรัฐมนตรี และทีมไทยแลนด์ พร้อมสนับสนุนให้เกิดการจัดตั้งนิคมอุตสาหกรรมเกาหลีใต้ในพื้นที่ EEC ในรูปแบบการร่วมทุนภายใต้ Economic Innovation Partnership Program (EIPP) ระหว่าง กนอ. บริษัท LH และบริษัทเอกชนไทย ด้วยเงินลงทุนเบื้องต้นประมาณ 6,000 ล้านบาท แต่จะสร้างผลทวีคูณทางเศรษฐกิจเพิ่มอีกมหาศาล เพราะจากการสํารวจเบื้องต้น มีบริษัทขนาดใหญ่ของเกาหลีใต้สนใจจะเข้ามาดําเนินกิจการในนิคมนี้อย่างน้อย 56 บริษัท ซึ่งรวมถึงบริษัท Hyundai และ KIA ด้วย ในระยะถัดไป บริษัทขนาดกลางและเล็กของเกาหลีใต้ก็จะตามเข้ามาลงทุนในนิคมนี้เพิ่มเติมอีก นิคมนี้จึงเป็นโครงการที่มีนัยสําคัญต่อเป้าหมายทางเศรษฐกิจของรัฐบาล นอกจากจะช่วยสร้างความเป็นหุ้นส่วนทางเศรษฐกิจระหว่างไทยและเกาหลีใต้ให้แนบแน่นยิ่งขึ้น ยังจะก่อให้เกิดการจ้างงานและการถ่ายทอดเทคโนโลยีให้กับคนไทยอีกเป็นจํานวนมาก” ผู้แทนการค้าย้ํา
รัฐบาลไทย-ข่าวทำเนียบรัฐบาล-"เลขานุการ รมว.คมนาคม" รับฟังความคิดเห็นกลุ่มคนพิการ พร้อมจัดตั้งคณะทำงานร่วมหาแนวทางแก้ปัญหาการเดินทางโดยเครื่องบิน-รถสาธารณะ หวังให้ประชาชนทุกกลุ่มสามารถเดินทางสัญจรได้สะดวก
วันอังคารที่ 12 มีนาคม 2567
"เลขานุการ รมว.คมนาคม" รับฟังความคิดเห็นกลุ่มคนพิการ พร้อมจัดตั้งคณะทํางานร่วมหาแนวทางแก้ปัญหาการเดินทางโดยเครื่องบิน-รถสาธารณะ หวังให้ประชาชนทุกกลุ่มสามารถเดินทางสัญจรได้สะดวก
....
นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม เปิดเผยว่า จากกรณีที่สายการบินไทยเวียตเจ็ทปฏิเสธกลุ่มคนพิการขึ้นเครื่องบิน ซึ่งทางกระทรวงคมนาคมและหน่วยงานที่เกี่ยวข้องได้ออกหนังสือตักเตือนไปเป็นที่เรียบร้อยแล้วก่อนหน้านี้ โดยในวันนี้(12 มี.ค. 67) ได้มีการประชุม และรับฟังความคิดเห็นกับกลุ่มคนพิการ นําโดย นายกฤษนะ ละไล พร้อมด้วยภาคีเครือข่ายต่างๆ เพื่อหาแนวทางการแก้ไขปัญหาระยะสั้น-ยาว โดยขณะนี้ได้สั่งการให้หน่วยงานกระทรวงคมนาคม จัดตั้งคณะทํางานขึ้นมา 1 ชุด ซึ่งจะประกอบไปด้วย 1. บุคลากรระดับสูงจากกระทรวงคมนาคมจํานวน 9 ท่าน 2. บุคลากรจากหน่วยงานที่เกี่ยวข้องจํานวน 12 ท่าน และ ตัวแทนกลุ่มผู้พิการจํานวน 5 ท่าน เพื่อร่วมบูรณาการแผนงานร่วมกันให้เกิดประสิทธิผลที่ควรจะเป็นในระดับสูงสุด
ทั้งนี้เตรียมสั่งการให้สายการบินแจ้งรายละเอียดและประชาสัมพันธ์ถึงกฎเกณฑ์ที่ชัดเจน ต่อผู้โดยสารที่เป็นกลุ่มเปราะบางทางด้านร่างกาย ซึ่งหากกฎมีความก้ํากึ่ง สายการบินไม่สามารถปฏิเสธ ผู้โดยสารได้ไม่ว่าจะกรณีใดทั้งสิ้น แต่หากมีความเข้าข่ายและจะส่งผลกระทบระหว่างการบิน ต้องแจ้งรายละเอียดให้ชัดเจนต่อไป
นายสรวุฒิ กล่าวต่อว่า โดยแนวทางเบื้องต้นนั้นต้องการให้ทุกสายการบิน เพิ่มช่องทางให้ใส่รายละเอียด ของกลุ่มเปราะบางทางด้านร่างกาย ในการจองตั๋วเดินทาง เพื่อให้สายการบินสามารถเตรียมการได้อย่างเหมาะสม
ขณะที่ทาง นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม และโฆษกกระทรวงคมนาคม กล่าวต่อว่า นอกเหนือจากการเพิ่มแนวทางอํานวยความสะดวกในการเดินทางด้านอากาศ สําหรับกลุ่มผู้เปราะบางแล้ว ยังมองว่าการขนส่งทางบก มีความสําคัญอย่างมาก ต่อกลุ่มดังกล่าวนี้ โดยล่าสุดได้เตรียมหารือกับทางกรมการขนส่งทางบก (ขบ.) เพื่อหาแนวทางในการลดหย่อนภาษี รถขนส่งมวลชนสาธารณะที่มีการดัดแปลงสําหรับผู้พิการ เพื่อให้ประชาชนทุกกลุ่มสามารถเดินทางสัญจรได้สะดวกมากยิ่งขึ้น นอกจากนั้นยังเตรียมเข้าปรึกษาหารือกับทางหน่วยงาน กทม. เพื่อผลักดันให้กลุ่มผู้เปราะบางมีชีวิตความเป็นอยู่ดีขึ้นด้วยเช่นกัน
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงยุติธรรม พร้อมเดินหน้าโครงการศึกษาทบทวนประมวลกฎหมายแพ่งและพาณิชย์ วาระครบรอบ ๑๐๐ ปี และการดำเนินงานตามแผนปฏิบัติการเร่งรัด (Quick Win) ระยะขยายผล
วันจันทร์ที่ 11 มีนาคม 2567
11/03/2567
รมว.ยุติธรรม ประชุมผู้บริหารกระทรวงยุติธรรม พร้อมเดินหน้าโครงการศึกษาทบทวนประมวลกฎหมายแพ่งและพาณิชย์ วาระครบรอบ ๑๐๐ ปี และการดําเนินงานตามแผนปฏิบัติการเร่งรัด (Quick Win) ระยะขยายผล
รมว.ยุติธรรม ประชุมผู้บริหารกระทรวงยุติธรรม พร้อมเดินหน้าโครงการศึกษาทบทวนประมวลกฎหมายแพ่งและพาณิชย์ วาระครบรอบ ๑๐๐ ปี และการดําเนินงานตามแผนปฏิบัติการเร่งรัด (Quick Win) ระยะขยายผล
ในวันจันทร์ที่ ๑๑ มีนาคม ๒๕๖๗ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายสมบูรณ์ ม่วงกล่ํา ที่ปรึกษารัฐมนตรีว่าการ​กระทรวง​ยุติธรรม​ นายนิยม เติมศรีสุข ผู้ช่วยรัฐมนตรีประจํากระทรวงยุติธรรม พร้อมด้วย นายไตรยฤทธิ์ เตมหิวงศ์ รองปลัดกระทรวงยุติธรรม ผู้บริหารหน่วยงานในสังกัดกระทรวงยุติธรรม รศ.มุนินทร์ พงศาปาน ผู้อํานวยการศูนย์นิติศึกษาทางสังคม ประวัติศาสตร์และปรัชญา นายวิเชียร ชุบไธสง นายกสภาทนายความ นางสาวกณิกา อุ่นจิตร์ รองโฆษกประจําสํานักนายกรัฐมนตรี และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑๐-๐๑ อาคารกระทรวงยุติธรรม
โดยที่ประชุมได้รับทราบการศึกษาทบทวนประมวลกฎหมายแพ่งและพาณิชย์ เนื่องในโอกาสครบรอบ ๑๐๐ ปี โดยมีการระดมความเห็นแนวทางการจัดกิจกรรม ๑๐๐ ปี การบังคับใชัประมวลกฎหมายแพ่งและพาณิชย์ (ป.พ.พ.) ทั้งนี้ ประมวลกฏหมายแพ่งและพาณิชย์ ตามประวัติมีพระยามานวราชเสวีเป็นบุคคลสําคัญในการจัดทําในช่วงปี ๒๔๖๖-๒๔๖๘ และบังคับใช้มาจวบจนปัจจุบัน
โอกาสนี้ รัฐมนตรีว่าการกระทรวงยุติธรรม ให้ความเห็นในที่ประชุมว่า ในการผลักดันโครงการศึกษาทบทวนประมวลกฎหมายแพ่งและพาณิชย์ มอบหมายให้กระทรวงยุติธรรม กําหนดยุทธศาสตร์เพื่อออกแบบกระบวนการ พร้อมประสานทุกภาคส่วนที่เกี่ยวข้องเข้าร่วมขับเคลื่อน โดยสืบเนื่องจาก ป.พ.พ. เป็นกฎหมายสําคัญ มีเนื้อหาเกี่ยวกับหนี้สิน ทรัพย์สิน ครอบครัว มรดก และการทําสัญญาที่เป็นข้อพิพาทของเอกชน ซึ่งเกิดข้อพิพาทมากกว่า ๒ เท่าของคดีอาญา แม้มีการแก้ไขบ้าง แต่ยังไม่เคยมีการปฏิรูปครั้งใหญ่ และมีการบังคับใช้มาอย่างยาวนาน ทําให้พบปัญหาต่าง ๆ อาทิ การตีความ การใช้ภาษาที่เข้าใจยาก สร้างภาระค่าใช้จ่าย เกิดความล่าช้า ไม่ทันสมัย กลายเป็นอุปสรรคต่อการเข้าถึงกระบวนการยุติธรรม อีก​ทั้ง​การบังคับใช้บางส่วนไม่สอดคล้องในเชิงระบบของกฎหมาย และการเปลี่ยนแปลงของสภาพเศรษฐกิจ เทคโนโลยี และสังคม เป็นต้น
รัฐมนตรีว่าการกระทรวงยุติธรรม กล่าวเพิ่มเติมว่า ได้ทําความเข้าใจกับหน่วยงานในกระทรวงยุติธรรม ก่อนเริ่มกระบวนการดําเนินงานที่กําหนดไว้เป็นเบื้องต้น ตั้งแต่การตั้งคณะอนุกรรมการฯ และคณะกรรมการชุดใหญ่เพื่อศึกษาทบทวน ป.พ.พ. ที่อาจใช้เวลาประมาณ ๖-๗ เดือน แล้วนําข้อมูลมาประมวลก่อนเผยแพร่ และจัดเวทีรับฟังข้อเสนอต่อสังคมในช่วงสิ้นปี ๒๕๖๗ และในช่วงปี ๒๕๖๘ จะนําข้อเสนอทั้งหมดสู่การจัดกิจกรรมเพื่อรําลึกประมวลกฎหมายแพ่งและพาณิชย์ (ป.พ.พ.) ครบ ๑๐๐ ปี ก่อนนําเสนอต่อคณะรัฐมนตรีต่อไป
นอกจากนี้ รัฐมนตรีว่าการกระทรวงยุติธรรม ได้ติดตามการขับเคลื่อนการดําเนินงานตามแผนปฏิบัติการเร่งรัด (Quick Win) ของหน่วยงานในสังกัดกระทรวงยุติธรรม จํานวน ๑๕ โครงการ และการขยายผลการดําเนินงานในระยะต่อไป
รัฐบาลไทย-ข่าวทำเนียบรัฐบาล-​“รัดเกล้า” เชิญชวน ปชช. ร่วมการรณรงค์ต้านภัยมะเร็งลำไส้ใหญ่และไส้ตรง ตลอดเดือนมีนาคม ด้วยสัญลักษณ์ “ริบบิ้นสีน้ำเงินเข้ม”
วันอังคารที่ 12 มีนาคม 2567
12/03/2567
​“รัดเกล้า” เชิญชวน ปชช. ร่วมการรณรงค์ต้านภัยมะเร็งลําไส้ใหญ่และไส้ตรง ตลอดเดือนมีนาคม ด้วยสัญลักษณ์ “ริบบิ้นสีน้ําเงินเข้ม”
​“รัดเกล้า” เชิญชวน ปชช. ร่วมการรณรงค์ต้านภัยมะเร็งลําไส้ใหญ่และไส้ตรง ตลอดเดือนมีนาคม ด้วยสัญลักษณ์ “ริบบิ้นสีน้ําเงินเข้ม”
วันนี้ (12 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า มะเร็งลําไส้ใหญ่และไส้ตรงเป็นมะเร็งที่พบมากเป็นอันดับต้น ๆ ของหลายประเทศทั่วโลก ด้วยวิถีการดําเนินชีวิตที่เปลี่ยนแปลงไปของประชากรส่งผลให้แนวโน้มอุบัติการณ์การเกิดมะเร็งลําไส้ใหญ่และไส้ตรงเพิ่มขึ้นอย่างต่อเนื่อง นํามาสู่สาเหตุการตายและปัญหาสาธารณสุขที่สําคัญซึ่งทวีความรุนแรงมากขึ้นทุกปี
รองโฆษกประจําสํานักนายกรัฐมนตรีกล่าวว่า กล่าวว่า สําหรับประเทศไทย มะเร็งลําไส้ใหญ่และไส้ตรงเป็น 1 ใน 5 ของมะเร็งที่พบมากในคนไทย มีอัตราการเกิดโรคสูงขึ้นทุกปี ปัจจุบันพบมากเป็นอันดับ 3 ในเพศชาย และอันดับ 4 ในเพศหญิง แต่ละปีจะมีผู้ป่วยรายใหม่ 12,467 คน เป็นเพศชาย 6,874 และเพศหญิง 5,593 คน และมีผู้เสียชีวิตกว่า 4,700 คนต่อปี ทั้งนี้ ปัจจุบันวิถีชีวิตของคนไทยเปลี่ยนแปลงไปจากอดีตมากโดยเฉพาะพฤติกรรมการบริโภค เช่น รับประทานอาหารไขมันสูง อาหารฟาสต์ฟูดต่าง ๆ ที่ได้รับความนิยมมากขึ้น อาหารปิ้งย่างไหม้เกรียม อาหารจากน้ํามันทอดซ้ํา และเนื้อสัตว์แปรรูป ถือเป็นปัจจัยเสี่ยงสําคัญต่อการเกิดโรค อีกทั้งยังมีปัจจัยเสี่ยงอื่น ๆ เช่น สูบบุหรี่ ดื่มเครื่องดื่มแอลกอฮอล์ ขาดการออกกําลังกาย การมีภาวะอ้วนน้ําหนักเกิน ตลอดจนมีประวัติครอบครัวหรือตนเองเป็นติ่งเนื้อในลําไส้ เป็นต้น
“มะเร็งลําไส้ใหญ่และไส้ตรงเป็นมะเร็งที่สามารถตรวจคัดกรองเพื่อค้นหามะเร็งในระยะเริ่มแรกได้ ส่งผลให้การรักษาได้ผลดีและมีโอกาสหายจากโรคสูง ผู้ที่มีอายุ 50 ปีขึ้นไป ควรรับการตรวจคัดกรองโรคมะเร็งลําไส้ใหญ่และไส้ตรงโดยการตรวจหาเลือดแฝงในอุจจาระปีละครั้ง หากผิดปกติควรได้รับการส่องกล้องตรวจลําไส้ใหญ่ กรณีพบติ่งเนื้อหรือความผิดปกติในลําไส้ใหญ่แพทย์จะทําการตัดชิ้นเนื้อบริเวณดังกล่าวเพื่อวินิจฉัยต่อไป
ในการประชุม ครม. วันนี้ (12 มีนาคม 2457) กระทรวงสาธารณสุข กรมการแพทย์ โดยสถาบันมะเร็งแห่งชาติได้แจกริบบิ้นสีน้ําเงินเข้ม หรือ Dark Blue Ribnbon ให้แก่ผู้เข้าร่วมประชุมทุกคน เนื่องในเดือนมีนาคม ที่เป็นเดือนที่คนทั่วโลกพร้อมใจกันติดสัญลักษณ์ดังกล่าว เพื่อร่วมกันเชิญชวนประชาชนให้ร่วมเป็นส่วนหนึ่งในการรณรงค์ต้านภัยมะเร็งลําไส้ใหญ่และไส้ตรง ให้ร่วมกันปรับเปลี่ยนพฤติกรรมการใช้ชีวิตที่เสี่ยงต่อการเกิดโรค เพื่อสุขภาพที่แข็งแรงของตัวเองและคนที่เรารัก และให้ร่วมกันย้ําเตือนต่อสังคมว่าภัยร้ายจากมะเร็งลําไส้ใหญ่และไส้ตรงที่อาจเกิดขึ้นได้กับทุกคน ” รองโฆษกรัดเกล้าฯ กล่าว
รัฐบาลไทย-ข่าวทำเนียบรัฐบาล-"วราวุธ" เปิดสถิติ ศรส. พบปม รุนแรงต่อเด็กเพิ่มขึ้น ระบุ ปม ยากจน - ขาดรายได้ สาเหตุหลัก ยัน พม. พร้อมช่วยเหลือ 24 ชม. - ฮอตไลน์ 1300
วันอังคารที่ 12 มีนาคม 2567
"วราวุธ" เปิดสถิติ ศรส. พบปม รุนแรงต่อเด็กเพิ่มขึ้น ระบุ ปม ยากจน - ขาดรายได้ สาเหตุหลัก ยัน พม. พร้อมช่วยเหลือ 24 ชม. - ฮอตไลน์ 1300
"วราวุธ" เปิดสถิติ ศรส. พบปม รุนแรงต่อเด็กเพิ่มขึ้น ระบุ ปม ยากจน - ขาดรายได้ สาเหตุหลัก ยัน พม. พร้อมช่วยเหลือ 24 ชม. - ฮอตไลน์ 1300
วันที่ 12 มีนาคม 2567 ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงผลการดําเนินงานของศูนย์เร่งรัดจัดการสวัสดิภาพประชาชน หรือ ศรส. ในช่วงเดือนกุมภาพันธ์ 2567 ว่า ทาง ศรส. ได้ดําเนินการให้บริการประชาชนทั้งหมด 13,817 กรณี ซึ่งปัญหาที่พบมากที่สุดคือเรื่องเศรษฐกิจความเป็นอยู่ รองลงมาเกี่ยวกับเรื่องความรุนแรงและครอบครัว ตามด้วยการเร่ร่อนและขอทาน และปัญหาพฤติกรรมในครอบครัว จากกรณีที่ผ่านมา กระทรวง พม. ได้ช่วยเหลือเรื่องการคุ้มครองสวัสดิภาพประชาชน จํานวน 2,495 ราย จากนั้นยังมีการให้คําปรึกษาผ่านฮอตไลน์ 1300 จํานวน 4,514 กรณี ซึ่งส่วนใหญ่เป็นการให้คําปรึกษาด้านสิทธิสวัสดิการและกฎหมาย รองลงมาเป็นเรื่องรายได้และความเป็นอยู่ นอกจากนั้นมีการสอบถามเรื่องการรับเงินอุดหนุนต่างๆ ไม่ว่าจะเป็นเด็กแรกเกิด คนพิการ และผู้สูงอายุ รวมถึงการขอเข้ารับบริการในสถานสงเคราะห์ และการขอขึ้นทะเบียนคนพิการ
นายวราวุธ กล่าวเพิ่มเติมว่า สําหรับสถิติความรุนแรงในครอบครัวและนอกครอบครัวในเดือนกุมภาพันธ์ 2567 มีทั้งหมด 218 กรณี ซึ่งเพิ่มขึ้นจากเดือนมกราคม 2567 ที่มีอยู่ 202 กรณี หรือเพิ่มขึ้นร้อยละ 7.92 และมีผู้ประสบปัญหาที่เป็นเด็ก จํานวน 122 ราย จาก 218 กรณี แสดงให้เห็นว่าเรามีเด็กที่ประสบปัญหาเพิ่มขึ้นเกือบร้อยละ 8 รองลงมาเป็นเรื่องผู้สูงอายุ และกลุ่มเปราะบางที่กระทรวง พม. ให้ความคุ้มครองและมีการดําเนินการเร่งด่วนภายใต้ ศรส. สําหรับพื้นที่ที่เกิดปัญหาส่วนใหญ่อยู่ในกรุงเทพมหานคร รองลงมาเป็นจังหวัดชลบุรี และนนทบุรี ตามลําดับ ทั้งนี้ สรุปความรุนแรงที่เกิดขึ้นส่วนใหญ่มีสาเหตุมาจากเรื่องความยากจน ไม่มีงานทํา ขาดรายได้ ทําให้เกิดปัญหาความเครียด การพนัน ติดสุรา หรือแม้แต่การใช้ยาเสพติดที่รุนแรงมากขึ้น และทําให้เกิดการแสดงออกทางพฤติกรรมที่รุนแรง หรือเป็นปัญหาความรุนแรงในครอบครัว มีการใช้ถ้อยคําที่หยาบคายหรือขู่บังคับ เป็นต้น
หากพบเห็นผู้ประสบปัญหาความเดือดร้อนทางสังคม ขอให้โทรแจ้งมาที่ ศูนย์เร่งรัดจัดการสวัสดิภาพประชาชน หรือ ศรส. ผ่าน สายด่วน พม. 1300 ตลอด 24 ชั่วโมง ซึ่งเราพร้อมส่งทีมปฏิบัติการหน่วยเคลื่อนที่เร็ว ลงพื้นที่ช่วยเหลืออย่างรวดเร็วทันที
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-สารคดี ๖ รอบพระชนมพรรษา อาณาราษฎร์ร่มเย็น ตอน พระมหากรุณาธิคุณ ทรงก่อตั้งโรงเรียนมัธยมศึกษาในถิ่นทุรกันดาร
วันอังคารที่ 12 มีนาคม 2567
สารคดี ๖ รอบพระชนมพรรษา อาณาราษฎร์ร่มเย็น ตอน พระมหากรุณาธิคุณ ทรงก่อตั้งโรงเรียนมัธยมศึกษาในถิ่นทุรกันดาร
#พระราชพิธีมหามงคลเฉลิมพระชนมพรรษา๖รอบ